સવર્ણ નેતાઓમાં કેન્દ્રીય પ્રધાન મનોજ સિંહા, યોગી આદિત્યનાથ અને પક્ષના રાષ્ટ્રીય ઉપાધ્યક્ષ દિનેશ શર્માનાં નામ આગળ છે, જ્યારે પછાતવર્ગમાંથી ભાજપના પ્રદેશ પ્રમુખ કેશવ મૌર્યનું નામ મોખરે છે. આમ તો કેન્દ્રીય પ્રધાન મનોજ સિંહાનું પલ્લું પણ ભારે છે, કારણ કે તેઓ ભાજપના પ્રમુખ અમિત શાહની સૌથી નિકટ છે અને હિંદુત્વના પરિબળના આધારે વિચારીએ તો યોગી આદિત્યનાથનું નામ પણ મુખ્યપ્રધાનપદના દાવેદારમાં સામેલ છે. યોગી આદિત્યનાથ પોતાની વિચારધારા અને પૂર્વાંચલમાં હિંદુત્વના ચહેરાના કારણે પક્ષ અધ્યક્ષ અમિત શાહના અત્યંત લોકપ્રિય છે, જ્યારે દિનેશ શર્મા ભાજપનો બ્રાહ્મણ ચહેરો છે અને બુદ્ધિજીવી નેતા તરીકે ઓળખાય છે.